Islamovic visste at RBK vurderte hans nære venn. Men det holdt han hemmelig

En strålende nyhet som gir oss tre saker å krangle om

- Vi må vise hvilken type mennesker vi er

- Det har vært en ørkenvandring i 20 år. Nå kan den være over

- Det føles uvirkelig. Vi trodde ikke det ble noe av

Saken oppdateres.

Obduksjonsrapporten slår fast at 22 år gamle Egil André Kvelstad Myhre døde av hjertestans etter å ha brukt syntetisk hasj av typen MDMB. Dette skriver Trønder-Avisa.

- Dette er en tragisk sak. Nå må folk få opp øynene, for det å sitte på gutterommet og lefle med varer som du finner på internett er livsfarlig, sier etterforskningsleder i Nord-Trøndelag politidistrikt, Leif Gundersen til Trønder-Avisa.

Døde på hybelen

Det var etter å ha kommet hjem fra en fest i Namsos i palmehelga at Myhre døde i hybelleiligheten i Steinkjer. Hjertet sluttet å slå. Obduksjonsrapporten fra april viste at dødsårsak var sirkulasjonsstans. Det er den endelige obduksjonsrapporten som nå viser at syntetisk hasj er dødsårsak.

LES OGSÅ: - Mer vanlig at man har prøvd hasj enn at man ikke har prøvd (PLUSS)

Bruk av syntetisk hasj kan føre til psykoser.

Ifølge Trønder-Avisa skal 22-åringen ha fått påspandert syntetisk hasj på festen.

32-åring siktet

Politiet har nå funnet ut hvem det livsfarlige stoffet kom fra. En namsosmann (32) er siktet for å ha solgt narkotika. Selv om politiet mener det er en kobling mellom sakene, etterforskes de uavhengig av hverandre.

LES KOMMENTAREN: Slutt å le av hasj

I forbindelse med etterforskningene har politiet i Nord-Trøndelag avdekt at flere ungdommer har brukt syntetisk hasj.

- Det bekymrer veldig, og vi vil selvfølgelig advare folk mot å bruke det. opplysningene vi får fra folk som bruker det, er imidlertid at folk har blitt skremt, og har gått tilbake til å bruke vanlig hasj igjen, sier lensmann i Namsos og Fosnes, Stein Eriik Granli.